pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดฯ ณัฐพล ผลักดันอุตสาหกรรมยานยนต์สมัยใหม่ ร่วมยินดีเปิดตัวรถจักรยานยนต์ไฟฟ้าแบรด์ดัง ย้ำอำนวยความสะดวกการประกอบกิจการ สร้างความเชื่อมั่นนักลงทุนต่างชาติ
วันจันทร์ที่ 18 ธันวาคม 2566
18/12/2566
ปลัดฯ ณัฐพล ผลักดันอุตสาหกรรมยานยนต์สมัยใหม่ ร่วมยินดีเปิดตัวรถจักรยานยนต์ไฟฟ้าแบรด์ดัง ย้ําอํานวยความสะดวกการประกอบกิจการ สร้างความเชื่อมั่นนักลงทุนต่างชาติ
ปลัดฯ ณัฐพล ผลักดันอุตสาหกรรมยานยนต์สมัยใหม่ ร่วมยินดีเปิดตัวรถจักรยานยนต์ไฟฟ้าแบรด์ดัง ย้ําอํานวยความสะดวกการประกอบกิจการ สร้างความเชื่อมั่นนักลงทุนต่างชาติ
วันที่ 20 พฤศจิกายน 2566 ดร.ณัฐพล รังสิตพล ปลัดกระทรวงอุตสาหกรรม ร่วมเป็นเกียรติงานเปิดตัวนวัตกรรมจักรยานยนต์ไฟฟ้าแบรนด์ดังจากจีนFELO และ RAPID พร้อมด้วย นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน นายณัฐกร อุเทนสุต ที่ปรึกษาด้านการพัฒนาระบบควบคุมทางสรรพสามิต รวมทั้งผู้บริหารสื่อของวงการยานยต์ไทย โดยมี นาย จาง ไห่โป กรรมการผู้จัดการ บริษัท สมาร์ทเทค มอเตอร์ จํากัด ดร.ณรงค์ ศิริเลิศวรกุล รองกรรมการผู้จัดการ บริษัท สมาร์ทเทค มอเตอร์ จํากัด ให้การต้อนรับ ณ ห้อง Great Room โรงแรมดับเบิ้ลยู กรุงเทพฯ
ปลัดฯ ณัฐพล กล่าวว่า กระทรวงอุตสาหกรรม เป็นหน่วยงานขับเคลื่อนการพัฒนาอุตสาหกรรมการผลิตของประเทศ ได้กําหนดนโยบายการพัฒนาอุตสาหกรรมยานยนต์ไทย เพื่อมุ่งสู่ยานยนต์สมัยใหม่ โดยอุตสาหกรรมยานยนต์และชิ้นส่วนเป็นอุตสาหกรรมสําคัญที่ขับเคลื่อนเศรษฐกิจไทย รัฐบาลไทยเปิดเสรีให้กับนักลงทุนทั้งในประเทศ ต่างประเทศอย่างเท่าเทียมกัน และโปร่งใส ส่งผลให้เป็นที่เชื่อมั่น และยอมรับของนักลงทุนและผู้ผลิตยานยนต์และชิ้นส่วนจากทั่วโลก เป็นฐานการผลิตและส่งออกยานยนต์ และชิ้นส่วนของโลก ส่งออกไปกว่า 160 ประเทศทั่วโลก ตลอดระยะเวลาที่ผ่านมา ภาครัฐมุ่งมั่นและให้ความสําคัญในการขับเคลื่อนไปสู่อุตสาหกรรมยานยนต์สมัยใหม่ ซึ่งให้ความสําคัญกับการใช้พลังงานอย่างมีประสิทธิภาพ สะอาด ประหยัด และปลอดภัย นอกจากจะช่วยเสริมสร้างการพัฒนาเศรษฐกิจของประเทศแล้ว ยังเป็นการสนับสนุนการลดการปล่อยก๊าซเรือนกระจก นายกรัฐมนตรีประกาศในเวทีการประชุมสุดยอดด้านการเปลี่ยนแปลงสภาพภูมิอากาศ ณ ประเทศสหรัฐอเมริกา ซึ่งประเทศไทยและจีนต่างมีเป้าหมายลดการปล่อยก๊าซเรือนกระจก โดยประเทศไทยประกาศตั้งเป้าความเป็นกลางทางคาร์บอน หรือ Carbon Neutrality ในปี 2050 และลดการปล่อยคาร์บอนเป็นศูนย์ในปี 2065 โดยหนึ่งในยุทธศาสตร์สําคัญ คือ การส่งเสริมให้เกิดเปลี่ยนผ่านไปสู่ยานยนต์ไฟฟ้า
นอกจากนี้ กระทรวงอุตสาหกรรม ได้จัดทํามาตรฐานที่เกี่ยวข้องกับยานยนต์ไฟฟ้าครอบคลุมรถยนต์ รถจักรยานยนต์ และชิ้นส่วนอุปกรณ์ ทั้งหมด 145 มาตรฐาน ตลอดจนจัดตั้งศูนย์ทดสอบแบตเตอรี่ ซึ่งอยู่ในพื้นที่ศูนย์ทดสอบยานยนต์และยางล้อแห่งชาติ (Automotive and Tyre Testing, Research and Innovation Center หรือ ATTRIC) ใน EEC โดยเป็นศูนย์ทดสอบด้านยานยนต์แห่งแรกและแห่งเดียวในภูมิภาคอาเซียน เพื่อทําการทดสอบแบตเตอรี่สําหรับรถยนต์ไฟฟ้าตามมาตรฐานสากล UN R100 และแบตเตอรี่สําหรับรถจักรยานยนต์ไฟฟ้าตามมาตรฐานสากล UN R136
รัฐบาลไทย-ข่าวทำเนียบรัฐบาล-ที่ปรึกษาฯ ดนัยณัฏฐ์ หารือภาคเอกชนระนอง ส่งเสริม แลนด์บริดจ์ เพิ่มศักยภาพด้านเศรษฐกิจในพื้นที่ภาคใต้
วันจันทร์ที่ 18 ธันวาคม 2566
18/12/2566
ที่ปรึกษาฯ ดนัยณัฏฐ์ หารือภาคเอกชนระนอง ส่งเสริม แลนด์บริดจ์ เพิ่มศักยภาพด้านเศรษฐกิจในพื้นที่ภาคใต้
ที่ปรึกษาฯ ดนัยณัฏฐ์ หารือภาคเอกชนระนอง ส่งเสริม แลนด์บริดจ์ เพิ่มศักยภาพด้านเศรษฐกิจในพื้นที่ภาคใต้
วันที่ 10 พฤศจิกายน 2566 นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม เป็นประธานการประชุมหารือร่วมกับภาคเอกชน สภาอุตสาหกรรมจังหวัดระนอง หอการค้าจังหวัดระนอง โดยมี นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม นายวิชญพรรณ พลอยทับทิม อุตสาหกรรมจังหวัดระนอง นายอารยะ เนตวงษ์ อุตสาหกรรมจังหวัดพังงา นายสุรศักดิ์ จิมาพันธ์ นายจีรวัฒน์ ตันสุเมธ รองประธานสภาอุตสาหกรรมจังหวัดระนอง พร้อมคณะ เข้าร่วมประชุมหารือ ณ สํานักงานอุตสาหกรรมจังหวัดระนอง
ที่ปรึกษาฯ ดนัยณัฏฐ์ กล่าวว่า ท่านรัฐมนตรีฯ พิมพ์ภัทรา ได้ให้ความสําคัญนโยบาย Quick Win 3 เรื่อง ได้แก่ ด้านรถยนต์ EV มาตรฐานความปลอดภัย ด้านการทดสอบ ด้านการใช้เหมืองโปรแตสผลิตปุ๋ย เพื่อลดการนําเข้าปุ๋ย และด้านมาตรฐานสินค้าฮาลาล ซึ่งความสําคัญของโครงการแลนบริดจ์ (Landbridge)
ได้แก่ เป็นประตูการค้า รองรับการนําเข้า-ส่งออก ของไทย เป็นประตูในการขนส่งและแลกเปลี่ยนสินค้าของประเทศในภูมิภาคอาเซียน เป็นทางเลือกในการถ่ายลําการขนส่งสินค้าระหว่างมหาสมุทรอินเดียและมหาสมุทรแปซิฟิก โดยเชื่อมต่อทางรางและถนน
เป็นทางเลือกในการขนส่งน้ํามันดิบ โดยขนส่งน้ํามันทางเรือจากช่องแคบฮอร์มุซ มายังท่าเรือระนอง และส่งผ่านทางท่อไปยังท่าเรือชุมพร เพื่อกระจายในภูมิภาคอาเซียน รวมถึงจีนในบางส่วน นอกจากนี้ ยังมีการตั้งเขตพื้นที่เศรษฐกิจเสรีดึงดูดนักลงทุน เพื่อพัฒนาอุตสาหกรรมหลังท่าเรือระนองและท่าเรือชุมพร ส่งเสริมแลนด์บริดจ์ เป็นการเพิ่มศักยภาพการแข่งขันด้านเศรษฐกิจในพื้นที่ภาคใต้ ในส่วนของ มาตรฐานฮาลาล รวอ. ได้มอบหมายศึกษาข้อมูลในพื้นที่ระเบียงเศรษฐกิจภาคใต้ (SEC) เพื่อให้เชื่อมโยงกับแลนด์บริดจ์ รวมถึงการสร้างเครือข่ายกับประเทศมาเลเซีย และประเทศอินโดนีเซียด้วย
ทั้งนี้ สภาอุตสาหกรรมจังหวัดระนอง และหอการค้าจังหวัดระนอง ได้พูดถึงภาพรวมเศรษฐกิจจังหวัดระนองว่า จังหวัดระนองกําลังพัฒนาเป็นเมืองท่องเที่ยวเชิงสุขภาพ แต่ขาดปัจจัยด้านการยกระดับคุณภาพ และการพัฒนาบุคลากร การพัฒนาเศรษฐกิจภายในจังหวัด ปัญหาจากพื้นที่ มีมาตรฐานสินค้า เทียร์สาม แต่ยังไม่ได้ส่งออก กลุ่มผู้ประกอบการธุรกิจของจังหวัดระนองที่อยู่ในเทียร์สามมีจํานวนน้อย การพัฒนาจึงทําได้ค่อนข้างยาก อีกทั้งเกษตรกรในจังหวัดระนอง ยังไม่มีกรรมสิทธิ์ในพื้นที่ทํากิน การยื่นขอรับสิทธิ์ต่าง ๆ จากภาครัฐจึงติดปัญหา ทําให้เกษตรไปต่อไม่ได้ รวมทั้งปัญหาด้านเงินลงทุน ภาคอุตสาหกรรมที่มีศักยภาพในจังหวัด ในกลุ่มที่มีศักยภาพก็จะชัดเจน แต่ในส่วนของกลุ่มสตาร์ทอัพ ก็จะประสบปัญหาเรื่องของการตลาด
รัฐบาลไทย-ข่าวทำเนียบรัฐบาล-ดีอี ผนึกกำลัง Huawei  ตั้งเป้าไทยศูนย์กลาง Cloud-AI อาเซียน
วันจันทร์ที่ 18 ธันวาคม 2566
ดีอี ผนึกกําลัง Huawei  ตั้งเป้าไทยศูนย์กลาง Cloud-AI อาเซียน
ดีอี ผนึกกําลัง Huawei  ตั้งเป้าไทยศูนย์กลาง Cloud-AI อาเซียน
วันนี้ (18 ธ.ค.66 ) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวเปิดงานและปาฐกถาพิเศษในงาน Huawei Cloud AI Summit Thailand 2023 พร้อมด้วยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงฯ และคณะผู้บริหารกระทรวงฯ เข้าร่วมงาน ณ ศูนย์ประชุมแห่งชาติ สิริกิตติ์
นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) กล่าวว่า กระทรวงดิจิทัลเพื่อเศรษฐกิจและสังคมมุ่งขับเคลื่อนนโยบาย คลาวด์-เฟิร์ส (Cloud-First policy) ซึ่งจะเป็นกลไกขับเคลื่อนการเติบโตรูปแบบใหม่ของไทย ซึ่งคลาวด์และ AI จะเป็นอนาคตของประเทศไทย สนับสนุนการสร้างอีโคซิสเต็มส์ทางดิจิทัลสําหรับเทคโนโลยีคลาวด์และ AI ให้กับประเทศไทย ซึ่งกระทรวงดีอี มุ่งมั่นสนับสนุนประเทศไทยอย่างเต็มกําลังในการเร่งการเปลี่ยนผ่านสู่ยุคดิจิทัล ด้วยการเร่งการยกระดับโครงสร้างพื้นฐานทางดิจิทัล ในการขับเคลื่อนระบบเศรษฐกิจดิจิทัลของประเทศได้อย่างมีประสิทธิภาพ อาทิ Data Center เพื่อให้ไทยเป็นศูนย์กลาง Data Center ของอาเซียน AI Technology เป็นศูนย์กลางอีกแห่งหนึ่งในการสร้างบุคคลากรด้าน AI และการนําเทคโนโลยี AI มาใช้กับเทคโนโลยีโมเดล ขนาดใหญ่ เป็นต้น
ภายในงานดังกล่าว ได้จัดให้มีพิธีลงนามความร่วมมมือ (MOU) ระหว่างกระทรวงดิจิทัลเพื่อเศรษฐกิจและสังคม และ บริษัท หัวเว่ย เทคโนโลยี่ ประเทศไทย ว่าด้วยการส่งเสริมความร่วมมือเพื่อพัฒนาการเปลี่ยนผ่านสู่ยุคดิจิทัล และเมืองอัจฉริยะ ซึ่งลงนามโดย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม และ นายเดวิด หลี่ (David Li) ประธานกรรมการบริหาร บริษัท หัวเว่ย เทคโนโลยี่ (ประเทศไทย) จํากัด โดยมีรัฐมนตรีว่าการกระทรวงฯ เป็นสักขีพยาน สําหรับการลงนามครั้งนี้ เพื่อการพัฒนาดิจิทัลทางดิจิทัล ทั้งความร่วมมือด้านปัญญาประดิษฐ์ (Artificial Intelligence) การวิจัยและนวัตกรรม และการพัฒนาทรัพยากรมนุษย์โดยเฉพาะ SMEs และ Startup ซึ่งมีจุดมุ่งหมายที่จะสนับสนุนนโยบาย Go Cloud First ของรัฐบาล
“ ไทยพร้อมเปิดรับนักลงทุนจากประเทศจีน ให้มาร่วมกันต่อยอดและขับเคลื่อนเศรษฐกิจดิจิทัลไปด้วยกัน บนพื้นฐานของความร่วมมือแบบได้ประโยชน์ร่วมกันทุกฝ่าย (win-win cooperation) และนําไปสู่การพัฒนาที่ยั่งยืนทั้งในระดับประเทศ ระดับภูมิภาค และระดับโลกต่อไป ” นายประเสริฐ กล่าว
_______________________
รัฐบาลไทย-ข่าวทำเนียบรัฐบาล-Thailand and Japan commit to strengthen cooperation in new industries
วันจันทร์ที่ 18 ธันวาคม 2566
18/12/2566
Thailand and Japan commit to strengthen cooperation in new industries
Thailand and Japan commit to strengthen cooperation in new industries
December 17, 2023, at 1540hrs (Tokyo local time), at the Prime Minister's Office of Japan, Prime Minister and Minister of Finance Srettha Thavisin had a bilateral meeting with H.E. Mr. Kishida Fumio, Prime Minister of Japan, during the Commemorative Summit for the 50th Year of ASEAN-Japan Friendship and Cooperation. Government Spokesperson Chai Wacharonke disclosed gist of the meeting as follows:
The Prime Minister affirmed Thailand’s commitment to maintain a favorable investment climate for Japanese investors through implementing a number of measures including exemption of visa for short-term business-related purposes, and called on the Japanese Government to provide support to the Thai private sector. The Thai Government also hopes to work together with Japan in promoting soft power, i.e., OTOP which has been inspired by Japan’s OVOP.
With regard to the cooperation on digital economy, Thailand hopes to attract more investors and skilled digital workers from Japan, especially in the fields of large-scale data centers and high-quality cloud services. The Prime Minister also endorsed in principle the Energy and Industrial Dialogue, and would be pleased to cooperate with Japan under the Asia Zero Emission Community (AZEC) framework. He also expressed Thailand’s intent to become a member of the Organization for Economic Cooperation and Development (OECD) to attract greater investment into the country.
The Japanese Prime Minister thanked the Thai Government for its approval on exemption of visa for short-term business-related purposes, and proposed the Energy and Industrial Dialogue with Thailand as a mechanism for energy and industrial development cooperation.
The two Prime Ministers also discussed the Myanmar situation in a constructive manner, including the humanitarian situation. The Thai Prime Minister also thanked the Japanese counterpart for expressing concern over Thai nationals who have been held hostage in Israel. Both premiers came to terms that all sides should end violence and seek to solve problems through peaceful dialogue.
รัฐบาลไทย-ข่าวทำเนียบรัฐบาล-​รองโฆษกรัฐบาล “รัดเกล้า” เผยประชุม ครม.พรุ่งนี้กระทรวงพลังงานเตรียมเสนอลดค่าไฟฟ้า งวดใหม่ ม.ค. - เม.ย.67  ยืนยันรัฐบาล พยายามทำให้ดีที่สุด  เข้าใจความเดือดร้อนของประชาชน
วันจันทร์ที่ 18 ธันวาคม 2566
18/12/2566
​รองโฆษกรัฐบาล “รัดเกล้า” เผยประชุม ครม.พรุ่งนี้กระทรวงพลังงานเตรียมเสนอลดค่าไฟฟ้า งวดใหม่ ม.ค. - เม.ย.67  ยืนยันรัฐบาล พยายามทําให้ดีที่สุด  เข้าใจความเดือดร้อนของประชาชน
​รองโฆษกรัฐบาล “รัดเกล้า” เผยประชุม ครม.พรุ่งนี้กระทรวงพลังงานเตรียมเสนอลดค่าไฟฟ้า งวดใหม่ ม.ค. - เม.ย.67  ยืนยันรัฐบาล พยายามทําให้ดีที่สุด  เข้าใจความเดือดร้อนของประชาชน จะไม่สร้างภาระ สิ่งใดที่สามารถทําได้จะทําทันที
วันนี้ (18 ธ.ค. 66) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผย ว่าการประชุม ครม.วันพรุ่งนี้ (19 ธ.ค.) นายพีระพันธุ์ สาลีรัฐวิภาค รองนายกรัฐมนตรีและรัฐมนตรีว่าการกระทรวงพลังงาน เตรียมเสนอปรับลดค่าไฟฟ้างวดใหม่ ม.ค. - เม.ย.67
โดยตัวเลขค่าไฟจะไม่เกินที่ 4.20 บาทต่อหน่วย ขณะนี้กําลังทําตัวเลขอยู่ว่าจะได้เท่าไหร่ภายใต้เงื่อนไขปัจจุบัน ส่วนครัวเรือนที่เป็นกลุ่มเปราะบางที่เคยใช้ไฟไม่เกิน 300 หน่วย ก็จะมีช่วยเหลือ อยู่ที่ราคาเดิม คือ 3.99 บาท ซึ่งสามารถช่วยครัวเรือนได้ประมาณ 17 ล้านราย
นางรัดเกล้า ย้ําว่ารัฐมนตรีว่าการกระทรวงพลังงาน ยืนยันอยากที่จะให้ค่าไฟฟ้า อยู่ที่ 4.10 บาท แต่จะต้องมีหลายส่วนที่ต้องดูให้สอดคล้องกัน และรัฐมนตรีพลังงานอยู่ระหว่างการพิจารณาว่าจะต้องดูทั้งระบบ ไม่ใช่แค่ปรับโครงสร้างเท่านั้น
“ขอประชาชนไม่ต้องห่วง รัฐบาลและรัฐมนตรีว่าการกระทรวงพลังงานจะพยายามทําให้ดีที่สุด ทั้งเรื่องของพลังงานไฟฟ้า ราคาน้ํามัน โดยจะรื้อทั้งระบบที่เคยมีมากว่า 30 ปีทั้งนี้เข้าใจความเดือดร้อนของประชาชนเป็นอย่างดี ซึ่งจะไม่สร้างภาระให้กับประชาชน และสิ่งใดที่สามารถทําได้จะทําทันที”
รัฐบาลไทย-ข่าวทำเนียบรัฐบาล-สมอ. เชิญผู้ค้าออนไลน์กว่า 300 ราย กระชับพื้นที่ขานรับ Quick win รมต.พิมพ์ภัทรา
วันอาทิตย์ที่ 17 ธันวาคม 2566
17/12/2566
สมอ. เชิญผู้ค้าออนไลน์กว่า 300 ราย กระชับพื้นที่ขานรับ Quick win รมต.พิมพ์ภัทรา
สมอ. เชิญผู้ค้าออนไลน์กว่า 300 ราย กระชับพื้นที่ขานรับ Quick win รมต.พิมพ์ภัทรา
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า ได้กําชับให้สํานักงานมาตรฐานผลิตภัณฑ์อุตสาหกรรม (สมอ.) ยกระดับความเข้มข้นของ 8 มาตรการเชิงรุกภายใต้ภารกิจ “Quick win” ในการตรวจติดตามการจําหน่ายสินค้าในท้องตลาดและทางออนไลน์อย่างเข้มงวด เพื่อกวาดล้างสินค้าด้อยคุณภาพให้หมดไปจากท้องตลาด โดยเฉพาะอย่างยิ่งสินค้าที่อยู่ในการควบคุมของ สมอ. ทั้ง 143 รายการ ที่มีการโฆษณาผ่านทางทีวีดิจิทัลและสื่อออนไลน์ต่าง ๆ ซึ่งหากไม่ได้มาตรฐานอาจเกิดอันตรายต่อชีวิตและทรัพย์สินของประชาชน จึงได้สั่งการให้ สมอ. เข้มงวดกับร้านค้าออนไลน์ในทุกแพลตฟอร์มที่มีการโฆษณาขายสินค้าผ่านทางออนไลน์ รวมถึงการรีวิวขายสินค้า หรือโฆษณาโบรชัวร์ออนไลน์ ซึ่งถือเป็นกระบวนการหนึ่งในการขายสินค้าด้วยเช่นกัน หากสินค้าดังกล่าวเป็นสินค้าควบคุมที่เกี่ยวข้องกับความปลอดภัยของประชาชน จะต้องมีคุณภาพตามมาตรฐาน ตั้งแต่ต้นทางไปจนถึงมือผู้บริโภค รัฐมนตรีว่าการกระทรวงอุตสาหกรรม กล่าว
นายวันชัย พนมชัย รองปลัดกระทรวงอุตสาหกรรม รักษาราชการแทน เลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวเพิ่มเติมว่า “สมอ. ได้ดําเนินการกวาดล้างสินค้าด้อยคุณภาพภายใต้ภารกิจ “Quick win” ของรัฐมนตรีว่าการกระทรวงอุตสาหกรรม อย่างเข้มงวดและต่อเนื่องในทุกช่องทาง และจากการตรวจสอบแพลตฟอร์มการจําหน่ายสินค้าออนไลน์ต่าง ๆ พบว่ายังมีแพลตฟอร์มบางแห่งที่โฆษณาขายสินค้าโดยไม่แสดงเครื่องหมายมาตรฐาน มอก. และ QR Code ทําให้ประชาชนไม่สามารถตรวจสอบได้ว่าเป็นสินค้าได้มาตรฐานหรือไม่ สมอ. จึงได้เชิญผู้จําหน่ายสินค้าทางออนไลน์ เช่น ช้อปปี้ ลาซาด้า ติ๊กต๊อก เซ็นทรัลเทรดดิ้ง ไลน์คอมพานี บุญถาวร สยามโกลบอลเฮาส์ ออฟฟิศเมท ทเวนตี้โฟร์ช้อปปิ้ง ทรูจีเอส แอลจี พานาโซนิค ชาร์ป โตชิบา ยูนิลีเวอร์ ดูโฮม เฮเฟเล่ และอาร์เอส มอลล์ ฯลฯ กว่า 300 ราย เข้าร่วมหารือ เมื่อวันที่ 12 ธันวาคม 2566 ที่ผ่านมา เพื่อหาแนวทางในการควบคุมสินค้าที่เกี่ยวข้องกับความปลอดภัยของประชาชน โดยเฉพาะเครื่องใช้ไฟฟ้าในครัวเรือน เช่น กระทะไฟฟ้า เตาปิ้งย่าง หม้ออบลมร้อน พัดลม ไดร์เป่าผม ที่หนีบผม ปลั๊กพ่วง รวมถึงยางรถยนต์ พาวเวอร์แบงค์ ของเล่น หมวกกันน็อก เหล็ก และวัสดุก่อสร้าง เป็นต้น ซึ่งที่ผ่านมายังพบการกระทําความผิดอยู่บ่อยครั้ง สมอ. จึงต้องดําเนินการอย่างเข้มงวด โดยกําชับให้ผู้ค้าดําเนินการดังนี้ 1) ตรวจสอบสินค้าว่าเป็นสินค้าควบคุมของ สมอ.หรือไม่ 2) หากตรวจสอบแล้วพบว่าเป็นสินค้าควบคุม ให้ตรวจสอบต่อไปว่าได้รับใบอนุญาตจาก สมอ. ถูกต้องแล้วหรือไม่ หากถูกต้องแล้วสามารถโฆษณาและจําหน่ายได้ และ 3) ภาพที่ใช้ในการโฆษณาเพื่อการจําหน่ายสินค้า ต้องให้เห็นเครื่องหมายมาตรฐาน และ QR Code อย่างชัดเจน ทั้งนี้ สมอ. จะตรวจติดตามอย่างเข้มข้นตั้งแต่วันที่ 1 มกราคม 2567 เป็นต้นไป หากพบว่าร้านค้าออนไลน์หรือแพลตฟอร์มรายใดยังไม่ปฏิบัติตาม จะดําเนินการตามกฎหมายทันที จึงขอฝากถึงประชาชนก่อนซื้อสินค้าให้มองหาเครื่องหมายมาตรฐาน มอก. และ QR Code ที่ตัวสินค้าทุกครั้ง เพื่อให้มั่นใจว่าเป็นสินค้าที่มีความปลอดภัยได้มาตรฐาน นายวันชัยฯ กล่าว
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานเชื่อมระบบนิเวศน์แห่งแรกในประเทศไทย บนถนนสาย รย.4060 จังหวัดระยอง และจันทบุรี คืบหน้ากว่า 20% คาดแล้วเสร็จกลางปี 2568
วันจันทร์ที่ 18 ธันวาคม 2566
กรมทางหลวงชนบท สร้างสะพานเชื่อมระบบนิเวศน์แห่งแรกในประเทศไทย บนถนนสาย รย.4060 จังหวัดระยอง และจันทบุรี คืบหน้ากว่า 20% คาดแล้วเสร็จกลางปี 2568
....
กรมทางหลวงชนบท (ทช.) กระทรวงคมนาคม เปิดเผยโครงการก่อสร้างสะพานบนถนนทางหลวงชนบทสาย รย.4060 อําเภอเขาชะเมา แก่งหางแมว จังหวัดระยอง จันทบุรี “สะพานเชื่อมระบบนิเวศน์แห่งแรกในประเทศไทย” มีความคืบหน้าไปแล้วกว่าร้อยละ 20 ขณะนี้อยู่ระหว่างการก่อสร้างเสาเข็มเจาะ การก่อสร้างโครงสร้างฐานราก การเบี่ยงทางจราจร การติดตั้งอุปกรณ์อํานวยความปลอดภัยระหว่างการก่อสร้าง และการก่อสร้างถนนกลับรถใต้สะพาน คาดว่าจะก่อสร้างแล้วเสร็จในช่วงกลางปี 2568 ทั้งนี้ เพื่อส่งเสริมต่อยุทธศาสตร์ การขับเคลื่อนเศรษฐกิจการท่องเที่ยวของประเทศ พัฒนาระบบโครงข่ายการคมนาคมให้มีศักยภาพมากยิ่งขึ้น เพิ่มความสะดวกปลอดภัยในการเดินทางให้กับประชาชน ควบคู่กับการบริหารจัดการผลกระทบของสิ่งแวดล้อม เพื่อรักษาสมดุลทางธรรมชาติเพิ่มความปลอดภัยในการดํารงชีวิตของสัตว์ป่าในแต่ละพื้นที่ ตามนโยบายของ นายสุริยะ จึงรุ่งเรืองกิจ รัฐมนตรีว่าการกระทรวงคมนาคม
สําหรับโครงการก่อสร้างดังกล่าว ทช. ได้เริ่มดําเนินการก่อสร้างสะพาน 2 แห่ง บริเวณ กม. ที่ 4+525 - 5+155 และ กม. ที่ 9+517.25 - 9+937.25 บนถนนสาย รย.4060 อําเภอเขาชะเมา และแก่งหางแมว จังหวัดระยอง และจันทบุรี เพื่อเชื่อมต่อระบบนิเวศระหว่างเขตรักษาพันธุ์สัตว์ป่าเขาอ่างฤาไน และอุทยานแห่งชาติเขาชะเมา - เขาวง จากเดิมที่มีถนนคั่นกลางมาเป็นสะพาน เพื่อให้รถยนต์สามารถสัญจรผ่านได้ รวมทั้งได้รื้อถนนเดิมบางส่วนเพื่อให้สัตว์ป่าสามารถเดินลอดใต้สะพานได้อย่างสะดวกปลอดภัย ซึ่งเป็นประโยชน์ต่อการอนุรักษ์สัตว์ป่าและพรรณพืช ส่งเสริมการอยู่ร่วมกันระหว่างคนและสัตว์ป่าอย่างยั่งยืน โดย ทช. ได้รับอนุญาตจากกรมป่าไม้ กระทรวงทรัพยากรธรรมชาติและสิ่งแวดล้อม ในการเข้าใช้ประโยชน์ภายในเขตป่าสงวนแห่งชาติเรียบร้อยแล้ว โดยในส่วนของลักษณะการก่อสร้างสะพานทั้งสองแห่งนี้มีความกว้างเท่ากัน คือ 11 เมตร รองรับการจราจร 2 ช่องทาง (ไป - กลับ) โดยสะพานแห่งที่ 1 มีความยาว 630 เมตร และสะพานแห่งที่ 2 มีความยาว 420 เมตร นอกจากนี้ ทั้งสองสะพานยังมีที่จอดรถบนสะพาน มีความยาวด้านละ 30 เมตร ทั้งสองด้านของสะพาน เพื่อให้เจ้าหน้าที่ ประชาชนผู้ที่สนใจสังเกตพฤติกรรมของสัตว์ป่าที่เดินผ่านหรืออาศัยอยู่ในบริเวณสะพาน เป็นการส่งเสริมเศรษฐกิจการท่องเที่ยวในประเทศได้อีกทางหนึ่ง ใช้งบประมาณรวม 587.516 ล้านบาท
รัฐบาลไทย-ข่าวทำเนียบรัฐบาล-“ปลัดฯ จตุพร” เปิดอบรมข้าราชการใหม่ รุ่น 41 ยึดหลัก “ขยัน ซื่อสัตย์ อดทน มีวินัย” พร้อมเท่าทันสถานการณ์โลกอยู่เสมอ
วันจันทร์ที่ 18 ธันวาคม 2566
“ปลัดฯ จตุพร” เปิดอบรมข้าราชการใหม่ รุ่น 41 ยึดหลัก “ขยัน ซื่อสัตย์ อดทน มีวินัย” พร้อมเท่าทันสถานการณ์โลกอยู่เสมอ
“ปลัดฯ จตุพร” เปิดอบรมข้าราชการใหม่ รุ่น 41 ยึดหลัก “ขยัน ซื่อสัตย์ อดทน มีวินัย” พร้อมเท่าทันสถานการณ์โลกอยู่เสมอ
“ปลัดฯ จตุพร” เปิดอบรมข้าราชการใหม่ รุ่น 41 ยึดหลัก “ขยัน ซื่อสัตย์ อดทน มีวินัย” พร้อมเท่าทันสถานการณ์โลกอยู่เสมอ
วันที่ 18 ธันวาคม 2566 เวลา 09.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เป็นประธานเปิดโครงการฝึกอบรมสัมมนาร่วมกัน หลักสูตร “การเป็นข้าราชการที่ดี” รุ่นที่ 41 โดยมีผู้บริหารระดับสูงหน่วยงานในสังกัดกระทรวงฯ และข้าราชการบรรจุใหม่ที่อยู่ระหว่างทดลองปฏิบัติหน้าที่ราชการ จํานวน 104 คน จาก 11 หน่วยงานในสังกัดกระทรวงฯ เข้าร่วมพิธีเปิด ณ ห้องประชุมอารีย์สัมพันธ์ กรมการเปลี่ยนแปลงสภาพภูมิอากาศและสิ่งแวดล้อม โดยจะมีการเรียนรู้ร่วมกันทั้งในรูปแบบออนไลน์ ในห้องเรียน และการศึกษาดูงาน ณ พื้นที่จังหวัดระยอง และจังหวัดจันทบุรี รวมกําหนดการฝึกอบรม 10 วัน ระหว่างวันที่ 14 – 27 ธันวาคม 2566
ปลัดกระทรวงฯ ได้กล่าวแสดงความยินดีกับข้าราชการบรรจุใหม่ทุกท่าน พร้อมกล่าวให้โอวาทว่า ในการปฏิบัติราชการนั้น ขอให้ข้าราชการใหม่ทุกคนยึดระเบียบ กฎหมาย แบบแผนที่เกี่ยวข้อง ต้องมีความละเอียดและรอบคอบ และยึดความถูกต้องเป็นหลักในการทํางาน ติดตามสถานการณ์ต่าง ๆ หมั่นหาความรู้เพิ่มเติมให้เท่าทันการเปลี่ยนแปลงของโลก เรียนรู้และพัฒนาฝึกปฏิบัติในเรื่องที่สําคัญและเกี่ยวข้องกับภารกิจหลักของกระทรวงทรัพยากรธรรมชาติและสิ่งแวดล้อม ติดตาม ศึกษา เรียนรู้ และประชาสัมพันธ์ให้ผู้อื่นเข้าใจและตระหนักในการเปลี่ยนแปลงสภาพภูมิอากาศที่เป็นปัญหาสําคัญของโลก รวมถึง ยึดถือนโยบายของท่านรองนายกรัฐมนตรี และรัฐมนตรีว่าการกระทรวงฯ คือ “ขยัน ซื่อสัตย์ อดทน มีวินัย” เป็นหลักในการปฏิบัติงาน ท้ายนี้ ขอให้ทุกคนรักษาสุขภาพ “ร่างกายดี สุขภาพดี สมองดี จิตใจดี“ พร้อมเก็บเกี่ยวความรู้และประสบการณ์ใหม่ ๆ ที่จะได้รับจากการฝึกอบรมให้ได้มากที่สุด และนําไปปรับใช้ในการปฏิบัติงานและการดําเนินชีวิตต่อไป
รัฐบาลไทย-ข่าวทำเนียบรัฐบาล-ที่ปรึกษาฯ ดนัยณัฏฐ์ เปิดงาน Haier Southeast Asia Dealer Conference 2023 ยกระดับอุตสาหกรรมเครื่องใช้ไฟฟ้าและอิเล็กทรอนิกส์
วันอาทิตย์ที่ 17 ธันวาคม 2566
17/12/2566
ที่ปรึกษาฯ ดนัยณัฏฐ์ เปิดงาน Haier Southeast Asia Dealer Conference 2023 ยกระดับอุตสาหกรรมเครื่องใช้ไฟฟ้าและอิเล็กทรอนิกส์
ที่ปรึกษาฯ ดนัยณัฏฐ์ เปิดงาน Haier Southeast Asia Dealer Conference 2023 ยกระดับอุตสาหกรรมเครื่องใช้ไฟฟ้าและอิเล็กทรอนิกส์
วันที่ 15 ธันวาคม 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม มอบหมายให้ นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม เป็นประธานพิธีเปิดงาน Haier Southeast Asia Dealer Conference 2023 โดยมี นายจาง เจิ้งฮุย ประธานกรรมการบริหาร บริษัท ไฮเออร์ ประจําภูมิภาค เอเชียตะวันออกเฉียงใต้ ให้การต้อนรับ ณ Impact Exhibition Hall 5-6 อิมแพ็ค เมืองทองธานี
กระทรวงอุตสาหกรรม มีนโยบายส่งเสริมและพัฒนาผู้ประกอบการ ให้สามารถประยุกต์ใช้เทคโนโลยีและนวัตกรรมดิจิทัล รวมถึงนําอุปกรณ์อิเล็กทรอนิกส์อัจฉริยะมาใช้ในการผลิตสินค้าและบริการต่อยอดให้เกิดการนําเทคโนโลยีมาใช้ในการบริหารจัดการโครงสร้างพื้นฐานและการให้บริการในรูปแบบต่างๆ ภายใต้แผนปฏิบัติการด้านการพัฒนาอุตสาหกรรมอิเล็กทรอนิกส์ อัจฉริยะ ระยะที่ 1 (พ.ศ. 2566-2570) ซึ่งมุ่งเน้นให้เกิดการต่อยอดจากอุตสาหกรรมเครื่องใช้ไฟฟ้าซึ่งเป็นส่วนหนึ่งของอุตสาหกรรมเป้าหมาย (Target industry) ของประเทศไปสู่อุตสาหกรรมอนาคตที่เติบโตเป็นเสาหลักของเศรษฐกิจไทย และสามารถทําให้ผลิตภัณฑ์ที่มีฐานการผลิตจากประเทศไทย มีมาตรฐานได้รับการยอมรับและเป็นที่ต้องการของผู้บริโภค เป็นการดึงดูดการลงทุนให้กับประเทศเพิ่มมากขึ้นในอนาคต
ทั้งนี้ ที่ปรึกษาฯ ดนัยณัฏฐ์ กล่าวว่า อุตสาหกรรมเครื่องใช้ไฟฟ้าและอิเล็กทรอนิกส์ มีบทบาทสําคัญในชีวิตประจําวัน โดยเป็นหนึ่งในอุตสาหกรรมที่สําคัญต่อเศรษฐกิจของไทย มีการเติบโตอย่างต่อเนื่องมาโดยตลอด ซึ่งในปี 2023 การส่งออกของไทยคิดเป็นมูลค่า 13,340 ล้านเหรียญสหรัฐฯ ขยายตัวเพิ่มขึ้นร้อยละ 2.44 เมื่อเทียบกับช่วงเดียวกันของปีก่อน และมีแนวโน้มที่จะขยายตัวอย่างต่อเนื่องซึ่งจะเป็นการสร้างโอกาสทางเศรษฐกิจได้อย่างเป็นรูปธรรมต่อไป
รัฐบาลไทย-ข่าวทำเนียบรัฐบาล-กรมการจัดหางาน Upskill “นักจัดหางานมืออาชีพ” ตอบโจทย์การให้บริการจัดหางานในยุคดิจิทัล
วันจันทร์ที่ 18 ธันวาคม 2566
18/12/2566
กรมการจัดหางาน Upskill “นักจัดหางานมืออาชีพ” ตอบโจทย์การให้บริการจัดหางานในยุคดิจิทัล
กรมการจัดหางาน จัดอบรม นักจัดหางานมืออาชีพ (ระดับกลาง) ระหว่าง 18 - 22 ธันวาคม 2566 พัฒนาทักษะสู่ยุคดิจิทัล ยกระดับให้บริการประชาชน
นายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทนอธิบดีกรมการจัดหางาน เปิดเผยว่า กรมการจัดหางาน มีนโยบายพัฒนาคุณภาพการบริการจัดหางานในประเทศ ให้เป็นศูนย์รวมการจ้างงานของประเทศไทย เพื่อให้ประชาชนวัยแรงงานมีงานทํา โดยปัจจุบันวิวัฒนาการของระบบบริการจัดหางานมีการปรับให้ทันยุคสมัยตามบริบทสังคมด้วยการยกระดับการให้บริการระบบสารสนเทศ ผ่านแพลตฟอร์ม "ไทยมีงานทํา" ซึ่งประชาชนสามารถรับบริการจัดหางานได้ด้วยตนเอง โดยไม่มีข้อจํากัดด้านสถานที่ เวลา เพื่อให้เข้าถึงแหล่งการจ้างงานที่มีคุณภาพมากขึ้น โดยบูรณาการร่วมกับกระทรวงศึกษาธิการ กระทรวงการอุดมศึกษา วิทยาศาสตร์ วิจัยและนวัตกรรม สํานักงาน ก.พ. สถาบันคุณวุฒิวิชาชีพ(องค์การมหาชน) สํานักงานส่งเสริมเศรษฐกิจดิจิทัล ตามนโยบายของนายพิพัฒน์ รัชกิจประการ รัฐมนตรีว่าการกระทรวงแรงงาน และร่วมกับบริษัทผู้รับอนุญาตจัดหางานในประเทศ แลกเปลี่ยนเชื่อมโยงข้อมูลเข้าสู่แพลตฟอร์ม "ไทยมีงานทํา" และระบบ Big Data ของกระทรวงแรงงาน เพื่อใช้ในการวิเคราะห์แนวโน้มความต้องการแรงงานและวางแผนกําลังคนของประเทศ จึงจําเป็นอย่างยิ่งที่จะต้องพัฒนาและเพิ่มประสิทธิภาพของเจ้าหน้าที่ภาครัฐอย่างต่อเนื่อง ให้เป็น “นักจัดหางานมืออาชีพ” ที่มีความรู้ความเข้าใจด้านการสรรหาและคัดเลือกบุคลากร การใช้เทคโนโลยีสมัยใหม่ การทํางานเป็นทีม เพื่อนําความรู้ที่ได้ไปขับเคลื่อนพัฒนาศักยภาพประชาชนวัยแรงงานให้สามารถใช้เทคโนโลยีให้เกิดประโยชน์ มีทักษะพร้อมที่จะก้าวไปสู่ยุคการทํางานแห่งปัญญาและสอดคล้องกับความต้องการของตลาดแรงงานในยุคปัจจุบัน
นายสมชาย กล่าวว่า กรมการจัดหางาน จัดฝึกอบรมเชิงปฏิบัติการหลักสูตรนักจัดหางานมืออาชีพ (ระดับกลาง) ประจําปีงบประมาณ พ.ศ. 2567 แก่เจ้าหน้าที่กรมการจัดหางานทั้งส่วนกลางและส่วนภูมิภาค ที่ผ่านการฝึกอบรมนักจัดหางานมืออาชีพระดับต้นแล้ว จํานวน 30 คน ระหว่างวันที่ 18 - 22 ธันวาคม 2566 ณ โรงแรมเดอะพาลาสโซ ถนนรัชดาภิเษก เขตดินแดง กรุงเทพมหานคร เพื่อวางรากฐานการพัฒนาบุคลากรที่ปฏิบัติงานให้มีความรู้ ประสบการณ์ และมีทักษะที่ดี เป็นที่ยอมรับ ได้รับความไว้วางใจ สามารถตอบสนองความต้องการของคนหางานและนายจ้างที่ใช้บริการ รวมทั้งเป็นต้นแบบถ่ายทอดความรู้ให้แก่บุคลากรที่ให้บริการจัดหางานต่อไปได้ ผู้เข้าอบรมจะได้รับความรู้ทั้งภาคทฤษฎีและภาคปฏิบัติ จากวิทยากรที่มีประสบการณ์ และความเชี่ยวชาญหลายด้าน อาทิ การสร้าง Branding
ในการสรรหาคัดเลือกบุคลากรในยุคไทยแลนด์ 4.0 เทคนิคการสัมภาษณ์งานเชิงลึกแบบ ST-A-R เทคนิคการทํางานเป็นทีม การถ่ายทอดและสอนงาน (Coaching Technique) เทคนิคการใช้เทคโนโลยีสารสนเทศเพื่อเพิ่มประสิทธิภาพด้านจัดหางานในประเทศ และเทคนิคการจัดการอารมณ์ (EQ) สู่งานบริการเป็นเลิศ เพื่อนําความรู้ไปยกระดับให้บริการประชาชนต่อไป
สําหรับผู้ที่ต้องการหางานทํา ต้องการเปลี่ยนงาน และนายจ้าง/สถานประกอบการที่มีความประสงค์จ้างคนเข้าทํางาน สามารถใช้บริการ “นักจัดหางานมืออาชีพ” ได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือสอบถามรายละเอียดเพิ่มเติมที่สายด่วนกระทรวงแรงงาน โทร.1506 กด 2 กรมการจัดหางาน และสายด่วนกรมการจัดหางาน 1694
รัฐบาลไทย-ข่าวทำเนียบรัฐบาล-ดีอี เปิดบ้านต้อนรับคณะกรรมาธิการและคณะกรรมาธิการการสื่อสาร โทรคมนาคมและดิจิทัลเพื่อเศรษฐกิจและสังคม สภาผู้แทนราษฎร ดูงานศูนย์ AOC 1441
วันจันทร์ที่ 18 ธันวาคม 2566
ดีอี เปิดบ้านต้อนรับคณะกรรมาธิการและคณะกรรมาธิการการสื่อสาร โทรคมนาคมและดิจิทัลเพื่อเศรษฐกิจและสังคม สภาผู้แทนราษฎร ดูงานศูนย์ AOC 1441
ดีอี เปิดบ้านต้อนรับคณะกรรมาธิการและคณะกรรมาธิการการสื่อสาร โทรคมนาคมและดิจิทัลเพื่อเศรษฐกิจและสังคม สภาผู้แทนราษฎร ดูงานศูนย์ AOC 1441
วันนี้ (18 ธันวาคม 2566) นายเอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับคณะกรรมาธิการและคณะกรรมาธิการการสื่อสาร โทรคมนาคมและดิจิทัลเพื่อเศรษฐกิจและสังคม สภาผู้แทนราษฎร เยี่ยมชมและศึกษาดูงานศูนย์ปฏิบัติการแก้ไขปัญหาอาชญากรรมออนไลน์ Anti Online Scam Operation Center : AOC 1441 ณ ศูนย์ปฏิบัติการแก้ไขปัญหาอาชญากรรมออนไลน์ AOC 1441
....................................................
รัฐบาลไทย-ข่าวทำเนียบรัฐบาล-ก.อุตฯ ส่งต่อน้ำใจให้ผู้ประสบอุทกภัย ใต้โครงการอุตสาหกรรมรวมใจ ช่วยพี่น้องชาวไทย
วันอาทิตย์ที่ 17 ธันวาคม 2566
17/12/2566
ก.อุตฯ ส่งต่อน้ําใจให้ผู้ประสบอุทกภัย ใต้โครงการอุตสาหกรรมรวมใจ ช่วยพี่น้องชาวไทย
ก.อุตฯ ส่งต่อน้ําใจให้ผู้ประสบอุทกภัย ใต้โครงการอุตสาหกรรมรวมใจ ช่วยพี่น้องชาวไทย
วันที่ 15 ธ.ค. 2566 เวลา 09.00 น. นางสาวชลาริน นิลพิฤกษ์ ผู้อํานวยการกองกลาง และนายอนุพงศ์ กําปนาด หัวหน้าสํานักงานรัฐมนตรี เป็นผู้แทนกระทรวงอุตสาหกรรม ร่วมส่งต่อเครื่องอุปโภคบริโภคที่จําเป็นให้กับผู้ประสบอุทกภัย ภายใต้โครงการ “อุตสาหกรรมรวมใจ ช่วยพี่น้องชาวไทย” ณ บริเวณอาคาร สปอ. โดยมีนายอานันท์ ฟักสังข์ ผู้อํานวยการกองวิศวกรรมบริการและ นางสลิลา ยรรยงสวัสดิ์ เลขานุการกรม เป็นผู้แทนกรมอุตสาหกรรมพื้นฐานและการเหมืองแร่ ร่วมให้การสนับสนุนรถบรรทุกเพื่อส่งมอบให้กับผู้ประสบอุทกภัยในพื้นที่จังหวัดนครศรีธรรมราชต่อไป
รัฐบาลไทย-ข่าวทำเนียบรัฐบาล-กระทรวงอุตฯ หารือ กมธ.อุตสาหกรรม ปูทางขับเคลื่อนเศรษฐกิจ
วันจันทร์ที่ 18 ธันวาคม 2566
18/12/2566
กระทรวงอุตฯ หารือ กมธ.อุตสาหกรรม ปูทางขับเคลื่อนเศรษฐกิจ
กระทรวงอุตฯ หารือ กมธ.อุตสาหกรรม ปูทางขับเคลื่อนเศรษฐกิจ
วันที่ 8 พฤศจิกายน 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้นายอัครเดช วงษ์พิทักษ์โรจน์ ประธานคณะกรรมาธิการการอุตสาหกรรม สภาผู้แทนราษฎร นําคณะกรรมาธิการการอุตสาหกรรม ที่ปรึกษา นักวิชาการ และเลขานุการประจําคณะกรรมาธิการ และ ข้าราชการสํานักกรรมาธิการ 1 สํานักงานเลขาธิการสภาผู้แทนราษฎร เข้าหารือกับคณะผู้บริหารกระทรวงอุตสาหกรรม โดยมีนางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม นายณัฐพล รังสิตพล ปลัดกระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นายเอกภัทร วังสุวรรณ รองปลัดกระทรวงอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม คณะผู้บริหารระดับสูงของกระทรวงอุตสาหกรรม ร่วมหารือ ณ ห้องประชุม ชั้น 6 อาคารกรมส่งเสริมอุตสาหกรรม
รัฐมนตรีว่าการกระทรวงอุตสาหกรรม เผยว่า กระทรวงอุตสาหกรรม ได้ประชุมร่วมกับคณะกรรมาธิการอุตสาหกรรม สภาผู้แทนราษฎร นําเสนอแผนการขับเคลื่อนนโยบายอุตสาหกรรมเศรษฐกิจที่เติบโตอย่างยั่งยืนคู่ชุมชน การปรับภารกิจเข้าสู่ดิจิทัลอย่างเป็นระบบ (Digital Government) การบูรณาการการกํากับดูแลโดยใช้กลไกทางกฎหมาย และกองทุนพัฒนาอุตสาหกรรม ตลอดจนแผนการดําเนินงานของหน่วยงานในสังกัด ในโอกาสที่คณะกรรมาธิการฯ เดินทางเข้าพบ เพื่อแลกเปลี่ยนข้อคิดเห็นสําหรับการขับเคลื่อนอุตสาหกรรมในชั้นกรรมาธิการต่อไป
โดยที่ประชุมได้หารือในประเด็นต่างๆ อาทิ การส่งเสริมผู้ประกอบการอุตสาหกรรมเดิมให้สามารถปรับไปสู่อุตสาหกรรมยานยนต์ไฟฟ้า สําหรับผู้ประกอบการที่มีศักยภาพความพร้อม โดยกรมส่งเสริมอุตสาหกรรม และการนําเสนอแนวโน้มทิศทางอุตสาหกรรมโดยสํานักงานเศรษฐกิจอุตสาหกรรมเพื่อเป็นแนวทางในการดําเนินธุรกิจสําหรับผู้ประกอบการที่ยังไม่พร้อมปรับแผนการผลิต รวมทั้งการสนับสนุนแหล่งเงินทุนสําหรับการเปลี่ยนผ่านจากกองทุนพัฒนาอุตสาหกรรม และการส่งเสริมการทําเหมืองโพแตซ ให้สามารถผลิตปุ๋ยได้เองภายในประเทศ ซึ่งช่วยลดรายจ่ายจากการนําเข้าปุ๋ยปีละกว่า 2 หมื่นล้านบาท โดยในส่วนนี้คณะกรรมาธิการฯได้เน้นย้ําให้ผู้ประกอบการเหมืองแร่ ประกอบธุรกิจด้วยความรับผิดชอบ และบริหารความสัมพันธ์ให้สามารถอยู่ร่วมกับชุมชนได้อย่างเป็นสุข
นอกจากนี้ที่ประชุมยังได้หารือเกี่ยวกับมาตรการส่งเสริมการลงทุนจากต่างประเทศ รวมทั้งมาตรการควบคุมดูแลกากอุตสาหกรรม พร้อมชื่นชมการขับเคลื่อนนโยบายส่งเสริมอุตสาหกรรมฮาลาลของกระทรวงอุตสาหกรรม เพื่อเสริมสร้างศักยภาพในการส่งออกผลิตภัณฑ์ไปยังกลุ่มประเทศตะวันออกกลาง โดยขอให้พิจารณาเกณฑ์การรับรองมาตรฐานให้เหมาะสม และมีความรวดเร็วเพื่ออํานวยความสะดวกให้กับผู้ประกอบการ ซึ่งอยู่ระหว่างการหารือกับคณะกรรมการข้าราชการพลเรือน (ก.พ.) ในการยกระดับหน่วยงานดําเนินการขึ้นเป็น กรมอุตสาหกรรมฮาลาล
อย่างไรก็ดี กระทรวงอุตสาหกรรม พร้อมให้ความร่วมมือกับ คณะกรรมาธิการอุตสาหกรรม สภาผู้แทนราษฎร ในการให้ข้อมูลที่เป็นประโยชน์ต่อการทํางาน รวมทั้งการรับฟังเสียงสะท้อนจากภาคประชาชนเพื่อยกระดับการขับเคลื่อนนโยบายอย่างเต็มศักยภาพ
รัฐบาลไทย-ข่าวทำเนียบรัฐบาล-“กรุงไทย”ชูหลักประกันชีวิตถึงอายุ 98 ปี WealthReady 99/5 ส่งต่อความมั่งคั่ง สร้างหลักประกันชีวิตที่มั่นคงให้ครอบครัว
วันจันทร์ที่ 18 ธันวาคม 2566
18/12/2566
“กรุงไทย”ชูหลักประกันชีวิตถึงอายุ 98 ปี WealthReady 99/5 ส่งต่อความมั่งคั่ง สร้างหลักประกันชีวิตที่มั่นคงให้ครอบครัว
“ธนาคารกรุงไทย” ส่งเสริมการสร้างหลักประกันให้ชีวิต ส่งต่อความมั่งคั่งจากรุ่นสู่รุ่นด้วยแบบประกันชีวิต“WealthReady 99/5” ชูจุดเด่นจ่ายเบี้ยสั้น 5 ปี ให้ความคุ้มครองตลอดชีพสูงสุด 1,000% รับเงินคืนทุกปี หักลดหย่อนภาษีได้ ไม่ต้องตรวจสุขภาพ
“ธนาคารกรุงไทย” ส่งเสริมการสร้างหลักประกันให้ชีวิต ส่งต่อความมั่งคั่งจากรุ่นสู่รุ่นด้วยแบบประกันชีวิต“WealthReady 99/5” ชูจุดเด่นจ่ายเบี้ยสั้น 5 ปี ให้ความคุ้มครองตลอดชีพสูงสุด 1,000% รับเงินคืนทุกปี หักลดหย่อนภาษีได้ ไม่ต้องตรวจสุขภาพ
ธนาคารกรุงไทย ในฐานะธนาคารพาณิชย์ชั้นนําของประเทศ มุ่งมั่นพัฒนาผลิตภัณฑ์และบริการ ตอบโจทย์ลูกค้าทุกกลุ่มในทุกมิติ ส่งเสริมคนไทยเข้าถึงบริการทางการเงินครบวงจร เพื่อความมั่นคงทางการเงิน สร้างหลักประกันคุณภาพชีวิตที่ดีในระยะยาว ด้วยแบบประกันชีวิต WealthReady 99/5 โดยบริษัท กรุงไทย-แอกซ่า ประกันชีวิต จํากัด(มหาชน) แบบประกันชีวิตรูปแบบใหม่ที่ออกแบบมาเพื่อตอบโจทย์ลูกค้ากลุ่มสินทรัพย์สูง หรือ กลุ่ม Wealth ของธนาคารกรุงไทย ที่ต้องการบริหารจัดการสินทรัพย์ผ่านประกันชีวิต เพิ่มความมั่งคั่งเพื่อวัยเกษียณ และวางแผนมรดกให้กับทายาท ส่งต่อเอกสิทธิ์ความมั่งคั่งจากรุ่นสู่รุ่น โดยต้องการจ่ายเบี้ยระยะสั้น ได้ผลตอบแทนอย่างต่อเนื่องทุกปี และไม่ยุ่งยากเรื่องตรวจสุขภาพ
WealthReady 99/5 ช่วยสร้างหลักประกันให้ครอบครัว ด้วยจุดเด่นชําระเบี้ยประกันเพียง 5 ปี ให้ความคุ้มครองตลอดชีพสูงสุด 1,000% ของจํานวนเงินเอาประกันภัย พร้อมรับเงินคืนทุกปีสูงสุด 5% ต่อปี จนถึงอายุ 98 ปี ครบสัญญารับเงินคืน 500% ของเงินเอาประกันภัย ไม่ต้องตรวจสุขภาพ เพียงตอบคําถามสุขภาพ โดยผู้ทําประกันต้องมีอายุตั้งแต่ 35 ปีขึ้นไป จํานวนเงินเอาประกันภัยขั้นต่ํา 300,000 บาท สูงสุด 10 ล้านบาท เลือกชําระได้ทั้งรายปี ราย 6 เดือน ราย 3 เดือน และรายเดือน โดยเบี้ยประกันสามารถนําไปหักลดหย่อนภาษีได้ตามเงื่อนไขของกรมสรรพากร
ผู้สนใจ ประกัน WealthReady 99/5 ติดต่อได้ที่ธนาคารกรุงไทยทุกสาขา พิเศษ! เมื่อทําประกันตั้งแต่วันที่ 15 ธันวาคม 2566-31 มีนาคม 2567 รับของที่ระลึกกล่องผ้าไหม่พรีเมี่ยม มูลค่า 2,000 บาท ทุกกรมธรรม์ รับเพิ่ม Gift Set ผลิตภัณฑ์จาก divana มูลค่า 4,520 บาท สําหรับ 200 กรมธรรม์แรก ที่มีทุนประกันตั้งแต่ 1 ล้านบาทขึ้นไป สอบถามข้อมูลเพิ่มเติมได้ที่ ธนาคารกรุงไทยทุกสาขา หรือ Krungthai Contact Center โทร 02-111-1111
รัฐบาลไทย-ข่าวทำเนียบรัฐบาล-#การฝึกบินควบคุมไฟป่ากองทัพอากาศ ประจำปี 2567 รมว.กห. ตรวจเยี่ยมดูความพร้อมในการบูรณาการการฝึกฯ ระหว่างกองทัพ และกระทรวง/หน่วยงานที่เกี่ยวข้อง
วันจันทร์ที่ 18 ธันวาคม 2566
#การฝึกบินควบคุมไฟป่ากองทัพอากาศ ประจําปี 2567 รมว.กห. ตรวจเยี่ยมดูความพร้อมในการบูรณาการการฝึกฯ ระหว่างกองทัพ และกระทรวง/หน่วยงานที่เกี่ยวข้อง
ในวันนี้ (18 ธ.ค.66) นายสุทิน คลังแสง รัฐมนตรีว่าการกระทรวงกลาโหม ได้เดินทางออกจากท่าอากาศยานทหาร 1 กองบิน 6 ดอนเมือง ไปยังท่าอากาศยานทหาร กองบิน 41 จ.เชียงใหม่ โดยเป็นประธานในพิธีเปิดการฝึกควบคุมไฟป่า ทอ. ประจําปี 67
ในวันนี้ (18 ธ.ค.66) นายสุทิน คลังแสง รัฐมนตรีว่าการกระทรวงกลาโหม ได้เดินทางออกจากท่าอากาศยานทหาร 1 กองบิน 6 ดอนเมือง ไปยังท่าอากาศยานทหาร กองบิน 41 จ.เชียงใหม่ โดยเป็นประธานในพิธีเปิดการฝึกควบคุมไฟป่า ทอ. ประจําปี 67 ณ ลานจอดอากาศยาน ฝูงบิน 411 กองบิน 41 จากนั้นได้เดินพูดคุยกับผู้เข้าร่วมการฝึกฯ และชมอากาศยานจากหน่วยบินกองทัพอากาศ กองทัพบก กระทรวงทรัพยากรธรรมชาติและสิ่งแวดล้อม กรมป้องกันและบรรเทาสาธารณภัย กรมฝนหลวง รวมถึงชมโดรนขององค์การบริหารส่วนจังหวัด และกลุ่มเสือไฟ เหยี่ยวไฟ ตลอดจนเยี่ยมกองอํานวยการฝึกควบคุมไฟป่า และรับฟังสรุปแผนที่สถานการณ์ การวิเคราะห์จุดความร้อนที่มีโอกาสเกิดไฟไหม้วงรอบการปฎิบัติภารกิจ การปฎิบัติงานในส่วนบัญชาการและควบคุมการแก้ไขปัญหาไฟป่า
ในการนี้ นายสุทิน คลังแสง รัฐมนตรีว่าการกระทรวงกลาโหม ได้กล่าวแสดงความยินดีที่ได้มาเปิดพิธีเปิดการฝึกฯ ในครั้งนี้ ซึ่งมุ่งเน้นเรื่องของไฟป่าและหมอกควัน นับเป็นปัญหาสําคัญยิ่งของประเทศถือเป็นภัยคุกคามที่สร้างความเสียหายทั้งต่อสุขภาพของพี่น้อง ประชาชน เศรษฐกิจ และทรัพยากรของประเทศ จําเป็นต้องมีการร่วมมือกันเพื่อยับยั้งและแก้ไขปัญหาดังกล่าว โดยรัฐบาลได้ถือเป็นนโยบายสําคัญที่จะต้องมอบหมายให้ทุกส่วนราชการได้ปฏิบัติให้เกิดผลสําเร็จที่เป็นรูปธรรมและชัดเจน ในการนี้ ยังได้กล่าวเพิ่มเติมว่า การแก้ปัญหาไฟป่าและหมอกควันที่ผ่านมาจะไม่สามารถทํางานได้ด้วยเพียงหน่วยงานใดหน่วยงานหนึ่ง จําเป็นต้องมีการบูรณาการจากทุกภาคส่วนทั้งกองทัพ กระทรวง และ/หรือหน่วยงานในระดับท้องถิ่นที่เกี่ยวข้อง อย่างไรก็ตาม ปัญหาส่วนใหญ่ที่พบคือ การขาดความรู้ ความเข้าใจ และการรับรู้เรื่องของปัญหาที่เกิดขึ้นจากไฟป่าตั้งแต่ต้นทาง กลางทาง และปลายทาง ในส่วนของช่วงกลางทางและปลายทางนับเป็นภารกิจสําคัญที่จะต้องดําเนินการร่วมกัน
สําหรับในปีนี้ ได้เห็นถึงการเตรียมการต่างๆ และมีการจัดตั้งกองอํานวยการร่วมขึ้น โดยมีทั้งฝ่ายกองทัพ กระทรวงมหาดไทย (กรมป้องกันและบรรเทาสาธารณภัย) และหน่วยงานต่างๆ ที่เกี่ยวข้องของจังหวัด ได้มาร่วมการฝึกอย่างชัดเจนมากยิ่งขึ้น จึงเป็นโอกาสอันดีที่ว่า เป็นการเตรียมความพร้อมและการฝึกฯ ก็จะทําให้พวกเราได้ปฏิบัติงานร่วมกัน มีความประสานสอดคล้องซึ่งกันและกันด้วยดี ทําให้ต้องมีการเตรียมแผนรองรับ และขอให้กําลังทุกภาคส่วนได้ทุ่มเทกําลังกายกําลังใจในการร่วมกันช่วยแก้ไขปัญหาดังกล่าว และในท้ายที่สุดก็ขอเป็นกําลังใจให้กับผู้เข้าร่วมการฝึกฯ และผู้ที่เกี่ยวข้องทุกๆ คน ประสบความสําเร็จเพื่อจะได้เป็นประโยชน์ต่อสังคม ประเทศชาติ และช่วยเหลือในการบรรเทาปัญหาความเดือดร้อนของประชาชนต่อไป
ที่มา โฆษกกระทรวงกลาโหม
รัฐบาลไทย-ข่าวทำเนียบรัฐบาล-​รองโฆษกฯ รัดเกล้าฯ ร่วมเวทีสนทนา “ห้องเรียนสู้ฝุ่น x ภัยพิบัติศึกษา” สู่การขับเคลื่อนทางนโยบาย สร้างความตระหนักรู้ถึงปัญหาฝุ่นละอองขนาดเล็ก
วันจันทร์ที่ 18 ธันวาคม 2566
18/12/2566
​รองโฆษกฯ รัดเกล้าฯ ร่วมเวทีสนทนา “ห้องเรียนสู้ฝุ่น x ภัยพิบัติศึกษา” สู่การขับเคลื่อนทางนโยบาย สร้างความตระหนักรู้ถึงปัญหาฝุ่นละอองขนาดเล็ก
​รองโฆษกฯ รัดเกล้าฯ ร่วมเวทีสนทนา “ห้องเรียนสู้ฝุ่น x ภัยพิบัติศึกษา” สู่การขับเคลื่อนทางนโยบาย สร้างความตระหนักรู้ถึงปัญหาฝุ่นละอองขนาดเล็ก ย้ําการเปลี่ยนแปลงเป็นสิ่งที่อยู่ในมือของทุกคน
วันที่ 18 ธันวาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า เมื่อวันที่ 16 ธันวาคม 2566 ที่ผ่านมา ได้ขึ้นเวทีสนทนา “ห้องเรียนสู้ฝุ่น x ภัยพิบัติศึกษา” สู่การขับเคลื่อนทางนโยบาย ร่วมกับนางสาวธีรรัตน์ สําเร็จวาณิชย์ สส. พรรคเพื่อไทย และนายกัญจน์พงศ์ จงสุทธนามณี พรรคก้าวไกล
เวทีเสวนานี้จัดขึ้นภายใต้โครงการยกระดับองค์ความรู้สําหรับเด็กและเยาวชน เพื่อการตระหนักถึงปัญหาด้านสุขภาพ ในพื้นที่เสี่ยงต่อปัญหาฝุ่นละอองขนาดเล็กสู่นโยบายสาธารณะ ของสถานีโทรทัศน์ไทยพีบีเอส (Thai PBS) เพื่อพูดคุยถึงความเป็นไปได้ในการนํากรอบแนวคิดเรื่องภัยพิบัติศึกษา ซึ่งรวมเรื่องฝุ่นศึกษา เข้าสู่นโยบายการจัดการเรียนรู้ในโรงเรียนไทย ซึ่งในวันที่ 15 ธันวาคม 2566 ตัวแทนคณะครูจาก 135 โรงเรียนได้นําเสนอเอกสารบทสรุปของการถอดบทเรียน “ห้องเรียนสู้ฝุ่น X ฝุ่นศึกษา” แก่รัฐมนตรีว่าการกระทรวงศึกษาธิการ (พลตํารวจเอก เพิ่มพูน ชิดชอบ) ด้วย
รองโฆษกประจําสํานักนายกรัฐมนตรี ได้กล่าวในเวทีเสวนาว่า เรื่องฝุ่น เป็นเรื่องที่ไม่ยากเกินไปที่เด็กจะเข้าใจ และง่ายเพียงพอที่เด็กจะเป็นผู้เปลี่ยนแปลง (Change Manager) เป็นบุคคลที่นําการเปลี่ยนแปลงไปสู่พ่อแม่ ชุมชน การที่จะป้องกันฝุ่น PM 2.5 ให้ออกไปถือเป็นสิ่งที่อยู่ในมือของทุกคน พร้อมย้ําว่า สิ่งใดที่รัฐบาลดําเนินการเพื่อแก้ไขปัญหาได้ก่อน ก็จะดําเนินการโดยทันที อาทิ นโยบายการเปลี่ยนผ่านรถ ICE ไปสู่ยานยนต์ EV นโยบาย Reuse Recycle แบตเตอร์รี่ และมาตรการเชื้อเพลิง Euro 5 เป็นต้น
รองโฆษกฯ ยังกล่าวว่า การสร้างการเปลี่ยนแปลงให้กับการศึกษาไทยต้องพึ่งความร่วมมือจากหลายๆ ภาคส่วน โดยทําทั้งระยะยาวและระยะสั้นไปพร้อมๆกัน การที่บุคลากรทางการศึกษาลุกขึ้นมาผลักดันให้เกิดการเปลี่ยนแปลงเช่นนี้เป็นจุดเริ่มต้นที่ดี เพราะคุณครูคือผู้ที่รู้และเข้าใจความต้องการของเด็กมากที่สุด การถอดบทเรียนที่คุณครูได้ยื่นให้กระทรวงศึกษา จะเป็นประโยชน์เป็นอย่างมาก ให้กับทางรัฐบาลที่จะช่วยผลักดันให้เกิดเรียนการสอนเรื่องการป้องกันภัยพิบัติในรั้วโรงเรียนไทย ซึ่งนอกเหนือจากภัยพิบัติทางธรรมชาติแล้ว ยังมีมิติของภัยพิบัติที่อาจจะเกิดขึ้นจากการกระทําของมนุษย์​ เช่น​ การกราดยิง​ อีกด้วย นอกจากนั้น ภัยที่มีต่อเยาวชนนั้นก็ไม่ได้มีเพียงแค่ร่างกายเพียงอย่างเดียว ภัยด้านจิตใจก็เป็นเรื่องสําคัญเช่นกัน โดยรองโฆษกฯ อยากเห็นหลักสูตรที่ครอบคลุมไปถึงเรื่องของความปลอดภัยทางไซเบอร์ และการสร้างภูมิคุ้มกันให้กับเยาวชนไทยจากการล่อลวง บนอินเทอร์เน็ตด้วย
“รัฐบาล และทุกภาคส่วนของรัฐทํางานเชิงรุกเพื่อแก้ปัญหาฝุ่น PM 2.5 มาอย่างต่อเนื่อง เด็กและเยาวชนถือเป็นกลุ่มบุคคลที่สามารถนําการเปลี่ยนแปลงไปสู่พ่อแม่ และชุมชนได้เป็นอย่างดี จึงต้องเร่งปลูกฝัง โดยเริ่มจากการศึกษาที่ทําให้เด็กเข้าใจถึงถิ่นกําเนิดของฝุ่น และปัญหาฝุ่นเกิดได้จากรอบๆตัวเรา เพื่อเป็นจุดเริ่มต้นในการสร้างการเปลี่ยนแปลง และส่งผลให้เมืองเราดีขึ้นได้อย่างยั่งยืนในอนาคต” นางรัดเกล้า กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงกลาโหม ตรวจเยี่ยมการปฏิบัติงานของกำลังป้องกันชายแดน ในพื้นที่ จังหวัดศรีสะเกษ และ จังหวัดสุรินทร์
วันจันทร์ที่ 18 ธันวาคม 2566
รัฐมนตรีว่าการกระทรวงกลาโหม ตรวจเยี่ยมการปฏิบัติงานของกําลังป้องกันชายแดน ในพื้นที่ จังหวัดศรีสะเกษ และ จังหวัดสุรินทร์
นายสุทิน คลังแสง รัฐมนตรีว่าการกระทรวงกลาโหม พร้อมคณะ เดินทางตรวจเยี่ยมการปฏิบัติงานของกําลังป้องกันชายแดน ในพื้นที่กองกําลังสุรนารี โดยมี พลตรี พรชัย มาหลิน รองผู้บัญชาการศูนย์ปฏิบัติการกองทัพภาคที่ 2
พลตรี ณัฎฐ์ ศรีอินทร์ ผู้บัญชาการกองกําลังสุรนารี, นายอนุพงศ์ สุขสมนิตย์ ผู้ว่าราชการจังหวัดศรีสะเกษ, นายพิจิตร บุญทัน ผู้ว่าราชการจังหวัดสุรินทร์, พันเอก จิรัฏฐ์ ช่วงฉ่ํา รองผู้บัญชาการกองกําลังสุรนารี และผู้บังคับหน่วย พร้อมทั้งส่วนราชการในพื้นที่ ร่วมให้การต้อนรับ โดยได้เดินทางไปยังศาลาวัฒนธรรมอุทยานแห่งชาติเขาพระวิหาร เพื่อรับฟังการบรรยายสรุปการปฏิบัติงานของกองกําลังสุรนารี พร้อมทั้งตรวจภูมิประเทศบริเวณจุดตรวจการณ์ผามออีแดง ให้โอวาทและมอบสิ่งของบํารุงขวัญแก่กําลังพลของกองกําลังสุรนารี ที่ปฏิบัติหน้าที่ป้องกันชายแดนในพื้นที่ จ.ศรีสะเกษ จากนั้นได้เดินทางไปยัง ฐานปฏิบัติการฟ้าลั่น อ.กันทรลักษ์ จ.ศรีสะเกษ เพื่อเป็นประธานในพิธีเปิด “อนุสรณ์สถานพิทักษ์ไทย” ซึ่งกองกําลังสุรนารี จัดสร้างขึ้นเพื่อรําลึกถึงวีรกรรมความกล้าหาญของวีรชน ที่ได้เสียสละเลือดเนื้อ ในการรักษาอธิปไตยของชาติ สุดท้ายเดินทางไปยังจุดผ่านแดนถาวรช่องจอม อ.กาบเชิง จ.สุรินทร์ เพื่อตรวจเยี่ยมการปฏิบัติงานของด่านศุลกากรช่องจอม พร้อมทั้งรับฟังบรรยายสรุปการส่งเสริมการค้าชายแดนตามนโยบายของรัฐบาล เพื่อพัฒนาเศรษฐกิจ เสริมสร้างความมั่นคงตามแนวชายแดน และยกระดับคุณภาพชีวิตของประชาชนในพื้นที่ชายแดน ให้ดียิ่งขึ้นต่อไป
รัฐบาลไทย-ข่าวทำเนียบรัฐบาล-รมช. ไชยา " ตอกย้ำความมั่นใจ “ปศุสัตว์ OK" เนื้อสัตว์ปลอดภัย ไม่ใช่หมูเถื่อน
วันจันทร์ที่ 18 ธันวาคม 2566
รมช. ไชยา " ตอกย้ําความมั่นใจ “ปศุสัตว์ OK" เนื้อสัตว์ปลอดภัย ไม่ใช่หมูเถื่อน
รมช. ไชยา " ตอกย้ําความมั่นใจ “ปศุสัตว์ OK" เนื้อสัตว์ปลอดภัย ไม่ใช่หมูเถื่อน
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยมร้านจําหน่ายเนื้อสัตว์ที่ตลาดสดธนบุรี เขตทวีวัฒนา กรุงเทพฯ โดยมีผู้บริหารกรมปศุสัตว์ และเจ้าหน้าที่สังกัดกระทรวงเกษตรและสหกรณ์ ให้การต้อนรับในพื้นที่ ว่า ตามนโยบายของนายกรัฐมนตรี (นายเศรษฐา ทวีสิน) ที่ต้องการประกาศสงครามกับสินค้าเกษตรเถื่อน เพื่อให้ประชาชนและพี่น้องเกษตรกรมีความเป็นอยู่ที่ดียิ่งขึ้น โดยรัฐบาลได้จัดการปัญหาการนําเข้าเนื้อสัตว์เถื่อนจากต่างประเทศอย่างต่อเนื่อง เพื่อบรรเทาผลกระทบของเกษตรกรผู้เลี้ยงปศุสัตว์ รวมถึงช่วยให้ราคาสินค้าเป็นไปตามกลไกตลาด นอกจากนี้ รัฐบาลมีความเป็นห่วงสุขภาพอนามัยของประชาชนจึงจัดกิจกรรมตรวจเยี่ยมร้านจําหน่ายเนื้อสัตว์ เพื่อสร้างความมั่นใจให้กับผู้บริโภคที่มาเลือกซื้อสินค้าปศุสัตว์นําไปประกอบอาหาร รวมถึงขอให้ประชาชนมั่นใจว่าเนื้อสัตว์ที่มีเครื่องหมาย "ปศุสัตว์ OK" มีความปลอดภัย ถูกสุขอนามัย สามารถตรวจสอบแหล่งผลิตต้นทางได้ ทั้งนี้ รมช. ไชยา ได้ชื่นชมกรมปศุสัตว์ที่ดําเนินโครงการปศุสัตว์ OK โดยคํานึงถึงความปลอดภัยด้านสุขอนามัยของผู้บริโภคอย่างต่อเนื่อง
กระทรวงเกษตรฯ โดยกรมปศุสัตว์ได้ดําเนินโครงการ “ปศุสัตว์ OK” เพื่อสร้างความมั่นใจให้กับประชาชน
ว่า ร้านค้าที่ได้รับตราสัญลักษณ์ “ปศุสัตว์ OK” เป็นร้านค้าจัดจําหน่ายสินค้าปศุสัตว์ที่เลี้ยงจากฟาร์มที่ได้รับมาตรฐาน GAPผ่านกระบวนการเชือดชําแหละในโรงฆ่าสัตว์ที่ถูกกฎหมาย หรือมาจากศูนย์รวบรวมไข่ที่ได้มาตรฐาน สามารถตรวจสอบย้อนกลับถึงแหล่งผลิตได้ โดยสินค้าที่อยู่ในขอบข่ายการรับรองของโครงการ “ปศุสัตว์ OK” มีทั้งหมด 7 ชนิด ได้แก่ เนื้อหมู เนื้อไก่ เนื้อเป็ด เนื้อโค ไข่ไก่สด ไข่เป็ดสด และไข่นกกระทาสด ปัจจุบันมีสถานที่จําหน่ายที่เข้าร่วมโครงการ จํานวน 9,239 แห่ง ทั่วประเทศ แบ่งเป็นสถานที่จําหน่ายเนื้อสัตว์ 5,621 แห่ง และสถานที่จําหน่ายไข่สด 3,671 แห่ง
รัฐบาลไทย-ข่าวทำเนียบรัฐบาล-นายมนตรี เดชาสกุลสม รองปลัดกระทรวงคมนาคม ลงพื้นที่ ถ.พระราม 2 ตรวจสอบบริเวณเกาะคู่ขนาน (ขาเข้า) บริเวณ กม. ที่ 11+800 (ช่วงหน้า ถ.พระราม 2 ซอย 82) จุดเกิดเหตุแบบหล่อหัวเสาร่วงหล่น
วันอาทิตย์ที่ 17 ธันวาคม 2566
นายมนตรี เดชาสกุลสม รองปลัดกระทรวงคมนาคม ลงพื้นที่ ถ.พระราม 2 ตรวจสอบบริเวณเกาะคู่ขนาน (ขาเข้า) บริเวณ กม. ที่ 11+800 (ช่วงหน้า ถ.พระราม 2 ซอย 82) จุดเกิดเหตุแบบหล่อหัวเสาร่วงหล่น
....
วันนี้ (17 ธันวาคม 2566) เวลา 10.30 น. นายมนตรี เดชาสกุลสม รองปลัดกระทรวงคมนาคม ในฐานะประธานคณะกรรมการกํากับตรวจสอบความปลอดภัยโครงการก่อสร้างขนาดใหญ่ของกระทรวงคมนาคม พร้อมด้วย นายชวเลิศ เลิศชวนะกุล วิศวกรใหญ่ด้านควบคุมการก่อสร้าง กรมทางหลวง (ทล.) นายอธิวัฒน์ บุญเจริญ ผู้อํานวยการกองวิศวกรรมทางพิเศษ 2 ฝ่ายก่อสร้างทางพิเศษ การทางพิเศษแห่งประเทศไทย (กทพ.) ผู้รับจ้างกิจการร่วมค้ายูเอ็น-ซีซี ผู้ควบคุมงาน เจ้าหน้าที่ความปลอดภัย และผู้เกี่ยวข้อง ลงพื้นที่ถนนพระราม 2 ตรวจสอบบริเวณเกาะคู่ขนาน (ขาเข้า) บริเวณ กม. ที่ 11+800 (ช่วงหน้าถนนพระราม 2 ซอย 82) จุดเกิดเหตุแบบหล่อหัวเสา (Pier head) ที่อยู่ในระหว่างการยกแบบเหล็กออกจากพื้นที่ก่อสร้างเพื่อเคลียร์พื้นที่โครงการก่อสร้างทางพิเศษพระราม 3 - ดาวคะนอง - วงแหวนรอบนอกด้านตะวันตกกรุงเทพมหานคร สัญญาที่ 1 ร่วงลงภายในพื้นที่ก่อสร้างฯ เป็นเหตุให้คนงานก่อสร้างที่ปฏิบัติงานอยู่ด้านล่างเสียชีวิต 1 ราย และบาดเจ็บ 1 ราย เมื่อวันที่ 15 ธันวาคม 2566 ที่ผ่านมา
ในการลงพื้นที่ครั้งนี้ กทพ. ผู้รับจ้างและผู้ควบคุมงานได้รายงานข้อมูลของอุบัติเหตุ การให้ข้อมูลของผู้ที่ปฏิบัติงานในพื้นที่ การดําเนินงานของของหน่วยงานภาคส่วนต่าง ๆ ทั้งตํารวจ กรมสวัสดิการแรงงาน สถานะผู้บาดเจ็บและการชดเชยเยียวยาให้กับผู้บาดเจ็บและผู้เสียชีวิต พร้อมกันนี้ได้ชี้แจงเกี่ยวกับมาตรการความปลอดภัยการปฏิบัติงานบนถนนพระราม 2 ซึ่ง รองปลัดกระทรวงคมนาคม ได้รับทราบข้อมูล และเน้นย้ําการปฏิบัติงานตามมาตรการที่ได้กําหนดไว้ พร้อมกําชับให้ทุกฝ่ายที่เกี่ยวข้องปฏิบัติงานภายใต้มาตรการความปลอดภัยของโครงการอย่างเคร่งครัดสูงสุด และเร่งรัดให้ผู้รับจ้างเร่งเยียวยาผู้เสียชีวิตและผู้รับบาดเจ็บให้ถึงที่สุด ทั้งนี้ รองปลัดกระทรวงคมนาคม ได้มีข้อสั่งการ ดังนี้
1. ให้ทําเครื่องหมายจุดหิ้วแบบเหล็กให้ชัดเจน ซักซ้อมผู้ควบคุมงานและคนงานให้ทราบ รวมถึงจัดให้มีเจ้าหน้าที่ประจําในกรณีที่มีการยกของขึ้นจากพื้นราบ
2. จัดให้มีการอบรม ซักซ้อมการปฏิบัติงาน ตรวจสอบความถูกต้องของอุปกรณ์ เครื่องจักร สภาพแวดล้อม ความพร้อมของร่างกาย และความพร้อมผู้ควบคุมงานและผู้ปฏิบัติงานอย่างสม่ําเสมอ อาทิ การขับเครื่องจักรขนาดใหญ่ รถเครน Launching Gantry การทํางานในที่สูง การยกสิ่งของขนาดใหญ่ (Heavy Lifting) เป็นต้น พร้อมทั้งสร้างเสริมให้เกิดการเรียนรู้ ทักษะ ความปลอดภัยในการทํางานแก่คนงานต่างชาติ โดยให้สามารถสื่อสารให้เกิดความเข้าใจอย่างถูกต้องทั้งสองทาง
3. จัดให้มีผู้ควบคุมทุกจุดที่มีการทํางานในที่สูงหรือขณะยกของขึ้นจากพื้นราบ
4. ให้ผู้ควบคุมงานตรวจสอบ Checklist ให้ครบถ้วนแล้วเสนอให้หน่วยงานเห็นชอบก่อนทํางานทุกครั้ง และสั่งชะลอจนกว่าจะตรวจสอบเรียบร้อยแล้ว
5. กําหนดบทลงโทษหากพบว่าผู้รับจ้างละเลยการปฏิบัติตามมาตรการความปลอดภัย
6. ให้ กทพ. และ ทล. ตรวจสแกนจุดบกพร่องหรือช่องโหว่ในทุก ๆ กระบวนการก่อสร้างแล้วสั่งการให้ผู้รับจ้างดําเนินการแก้ไขทันที
รัฐบาลไทย-ข่าวทำเนียบรัฐบาล-​วันนี้ ธ.ก.ส. โอนเงินค่าบริหารจัดการข้าวเพิ่มกว่า 6,100 ล้านบาท
วันจันทร์ที่ 18 ธันวาคม 2566
18/12/2566
​วันนี้ ธ.ก.ส. โอนเงินค่าบริหารจัดการข้าวเพิ่มกว่า 6,100 ล้านบาท
ธ.ก.ส. พร้อมจ่ายเงินโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2566/67 รอบที่ 2 วงเงินกว่า 6,100 ล้านบาท ในอัตราไร่ละ 1,000 บาท สูงสุดไม่เกิน 20 ไร่ หรือไม่เกิน 20,000 บาท
ธ.ก.ส. พร้อมจ่ายเงินโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2566/67 รอบที่ 2 วงเงินกว่า 6,100 ล้านบาท ในอัตราไร่ละ 1,000 บาท สูงสุดไม่เกิน 20 ไร่ หรือไม่เกิน 20,000 บาท โดยมีเกษตรกรได้รับประโยชน์เพิ่มอีกกว่า 6.8 แสนครัวเรือน เริ่มโอนเงินเข้าบัญชีเกษตรกรโดยตรง 18 ธันวาคมนี้
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. เตรียมโอนเงินโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2566/67 ตามนโยบายรัฐบาล ในอัตราไร่ละ 1,000 บาท สูงสุดไม่เกิน 20 ไร่ หรือไม่เกิน 20,000 บาท ให้กับเกษตรกรที่ขึ้นทะเบียนผู้ปลูกข้าวกับกรมส่งเสริมการเกษตร กระทรวงเกษตรและสหกรณ์ ปีการผลิต 2566/67 ทั้งนี้ เพื่อช่วยเหลือเกษตรกรผู้ปลูกข้าวให้มีรายได้และสภาพคล่องในการใช้จ่าย รวมถึงการพัฒนาคุณภาพผลผลิตข้าวให้สามารถขายได้ในราคาที่สูงขึ้น ในรอบที่ 2 เพิ่มอีกจํานวน 6,105 ล้านบาท โดยมีเกษตรกรที่ได้รับประโยชน์อีกจํานวน 688,013 ครัวเรือน เริ่มโอนเงินเข้าบัญชีเกษตรกรโดยตรงในวันที่ 18 ธันวาคม 2566 นี้
สําหรับการโอนเงินในรอบที่ 1 ซึ่งได้โอนไปแล้ว 5 วัน ตั้งแต่วันที่ 28 พฤศจิกายน - 2 ธันวาคม 2566 ธ.ก.ส. ได้โอนเงินเข้าบัญชีเกษตรกรไปแล้ว จํานวน 3,817,901 ครัวเรือน เป็นเงิน 44,433 ล้านบาท จากเป้าหมายเกษตรกรที่จะได้รับประโยชน์ 4.68 ล้านครัวเรือน วงเงินจํานวน 54,336 ล้านบาท ดังนั้น ยังมีเกษตรกรอีกจํานวนประมาณ 170,000 ครัวเรือนที่ยังอยู่ในกระบวนการเตรียมโอนเงิน เช่น อยู่ระหว่างการรอรับข้อมูลการลงทะเบียนของเกษตรกรผู้ปลูกข้าวจากกรมส่งเสริมการเกษตรเพิ่มเติม และบางกรณีพบว่า ชื่อที่ขึ้นทะเบียนไม่ตรงกับชื่อบัญชี หรือบัญชีเงินฝากที่แจ้งไว้ไม่มีความเคลื่อนไหว บัญชีถูกปิดหรือถูกอายัด รวมถึงสถานะผู้ได้รับสิทธิ์เมื่อตรวจสอบพบว่าเสียชีวิต ต้องมีการปรับเปลี่ยนผู้รับประโยชน์ เป็นต้น ดังนั้น เพื่อสร้างความมั่นใจในการรับเงินตามสิทธิ์ ขอให้เกษตรกรโปรดตรวจสอบข้อมูลในการรับสิทธิ์ผ่าน https://chongkho.inbaac.com และตรวจสอบผลการโอนเงินได้ทางแอปพลิเคชัน BAAC Mobile ตลอด 24 ชั่วโมง โดยจะมีข้อความแจ้งเตือนเงินเข้าบัญชีผ่านบริการ BAAC Connect ทาง Line: BAAC Family ทั้งนี้ ในส่วนของเกษตรกรที่ได้ขึ้นทะเบียนกับกรมส่งเสริมการเกษตรแล้ว ธ.ก.ส. จะเร่งดําเนินการตรวจสอบข้อมูลและทําการโอนเงินให้เกษตรกรในลําดับถัดไป ตั้งแต่บัดนี้จนถึงกันยายน 2567 สอบถามรายละเอียดเพิ่มเติมได้ที่ ธ.ก.ส. ทุกสาขาทั่วประเทศหรือ Call Center 02 555 0555
รัฐบาลไทย-ข่าวทำเนียบรัฐบาล-"...วันนี้มาดูการฝึกซ้อมรบ ของกองทัพเรือ ซึ่งตนอยากมาดูอยู่แล้วว่าอาวุธยุทธโธปกรณ์ที่ซื้อมาแล้วถูกใช้ไปในทางยุทธศาสตร์ ตามความต้องการ ความจำเป็นจริงหรือไม่ และมีความเพียงพอหรือไม่
วันจันทร์ที่ 18 ธันวาคม 2566
"...วันนี้มาดูการฝึกซ้อมรบ ของกองทัพเรือ ซึ่งตนอยากมาดูอยู่แล้วว่าอาวุธยุทธโธปกรณ์ที่ซื้อมาแล้วถูกใช้ไปในทางยุทธศาสตร์ ตามความต้องการ ความจําเป็นจริงหรือไม่ และมีความเพียงพอหรือไม่
รวมถึงข้อติดขัดหรือปัญหาต่างๆ รวมถึงความเป็นอยู่ของกําลังพล ว่าทําหน้าที่อย่างสมบูรณ์ พร้อมทําหน้าที่อย่างหรือไม่
#QUOTEoftheday : #กองทัพกับการพัฒนาประเทศ
"...วันนี้มาดู #การฝึกซ้อมรบ ของ #กองทัพเรือ ซึ่งตนอยากมาดูอยู่แล้วว่าอาวุธยุทธโธปกรณ์ที่ซื้อมาแล้วถูกใช้ไปในทางยุทธศาสตร์ ตามความต้องการ ความจําเป็นจริงหรือไม่ และมีความเพียงพอหรือไม่ รวมถึงข้อติดขัดหรือปัญหาต่างๆ รวมถึงความเป็นอยู่ของกําลังพล ว่าทําหน้าที่อย่างสมบูรณ์ พร้อมทําหน้าที่อย่างหรือไม่
ซึ่งวันนี้ได้เห็นว่า #ยุทโธปกรณ์ใช้อย่างคุ้มค่า #จากเดิมที่เราไม่รู้ว่าซื้อมาทําอะไร วันนี้ก็ได้มาเห็น โดยเฉพาะการยกพลขึ้นบก เป็นการใช้อาวุธผสมผสานกันครบทุกส่วน นอกจากนี้ยังพบว่าอาวุธยุทธโธปกรณ์หลายอย่างของกองทัพเรือถือว่าทันสมัย แต่บางอย่างก็เก่า ไม่ทันสมัย บางส่วนต้องมีการปรับปรุงเพิ่มเติม
วันนี้เห็นภาพที่ดี สามารถนําไปกําหนดนโยบายและงบประมาณได้ และ #เชื่อมั่นว่ากองทัพเรือจะสามารถปกป้องอธิปไตยทางทะเลได้ ..."
สุทิน คลังแสง
รัฐมนตรีว่าการกระทรวงกลาโหม
15 พฤศจิกายน 2566
กองทัพบก Royal Thai Army
กองทัพเรือ Royal Thai Navy
กองทัพอากาศไทย Royal Thai Air Force
กองบัญชาการกองทัพไทย Royal Thai Armed Forces Headquarters
#เพื่อชาติศาสน์กษัตริย์และประชาชน
#โฆษกกระทรวงกลาโหม
#กลาโหมเทิดราชารักษ์ราษฎร์ชาติมั่นคง
ที่มา โฆษกกระทรวงกลาโหม